Thomas Schaaf

Thomas Schaaf (* 30. April 1961 in Mannheim) is en düütschen Footballtrainer un vörmoligen –speler. In'n Momang traineert he den SV Werder Bremen in de Football-Bundsliga.

 Sien Weg as Footballer 
 As Speeler 
Vun den 1. Juli 1972 af an is Schaaf Liddmaat bi den SV Werder Bremen. Bit 1979 hett he dor in de Jugend speelt, dorna weer he bit 1995 Profi. He hett in dat Werder-Trikot 262 Spelen in de Bundsliga un 19 Spelen in de Tweete Liga mitmaakt. Dorbi is he twee Mol düütschen Meester wurrn (1988 un 1993), hett twee Mol den DFB-Pokal wunnen (1991 un 1994) un eenmol den Europapokal vun de Pokalwinners (1992).

 As Trainer 
Vun 1987 bit 1995 weer Thomas Schaaf Jugendtrainer bi Werder Bremen. Later is he upstegen to’n Trainer vun de Amateurmannschop. Vun den 10. Mai 1999 af an traineert he de Profimannschop. He keem, as de Mannschop ganz unnen in de Tabell stünn. Toeerst hett he dat afwehren konnt, dat de Mannschop in de tweete Liga afstegen is, un een Maand later hett he dat henkregen, dat se in dat Endspeel gegen den FC Bayern München in Berlin den DFB-Pokal wunnen hett. Fiev Johr later, in de Speeltiet 2003/2004 hett he dat Team to’n „Double“ föhrt, dat heet: Werder is Meester wurrn un hett ok noch den Pokal wunnen. Dormit is düsse Speeltiet in de ganze Geschicht vun den SV Werder de beste wurrn. Soveel harr de Vereen vördem nie nich schafft. Later hett de Vereen unner Schaaf regelmatig de Qualifikatschoon för de UEFA Champions-League schafft. 2004/2005 un 2006/2007 as Bundsliga-Drüdden, un 2005/2006 un 2007/2008 as Tweeten. 

 Privat 
Thomas Schaaf hett de Fachhoochschool afslaten un is as Football-Lehrer utbillt. He is verheiraat un hett ene Dochter. 
Vun 2004 af an maakt Thomas Schaaf mit as Bootschapper för dat Zentrum för Kinner un Jugendliche in Troer e.V. in Bremen.Interview mit Thomas Schaaf .

 Wat he as Trainer schafft hett 
Düütsch Meester 2004 mit Werder Bremen
DFB-Pokal-Winner 1999, 2004 un 2009 mit Werder Bremen
DFL-Ligapokal-Winner 2006 mit Werder Bremen

 Ehrungen 
2004: Mann vun’t Johr in’n düütschen Football un Trainer vun’t Johr. 
2005 hett dat spaansche Dagblatt „AS“ Thomas Schaaf to een vun de besten Trainers in de Tokunft wählt.Radio Bremen Sportmeldungen 15. August 2005

 Borns 

 Weblenks 
 Werder.de – Över den Trainer

Kategorie:Mann
Kategorie:Börger von Düütschland
Kategorie:Bremen
Kategorie:SV Werder Bremen
Kategorie:Footballspeler (Düütschland) 
Kategorie:Footballtrainer
Kategorie:Boren 1961